
טקסט הדף מנוקד




	הָרִאשׁוֹן בָּרֹאשׁ וּבָרֶגֶל הָרֹאשׁ בִּימִינוֹ וְחוֹטְמוֹ כְּלַפֵּי זְרוֹעוֹ קַרְנָיו בֵּין אֶצְבְּעוֹתָיו בֵּית שְׁחִיטָתוֹ מִלְּמַעְלָן וְהַפֶּדֶר נָתוּן עָלֶיהָ הָרֶגֶל שֶׁל יָמִין בִּשְׂמֹאלוֹ וּבֵית עוֹרָן לַחוּץ הַשֵּׁנִי בִּשְׁתֵּי יָדַיִם שֶׁל יָמִין בִּימִינוֹ וְשֶׁל שְׂמֹאל בִּשְׂמֹאלוֹ וּבֵית עוֹרָן לַחוּץ

	הַשְּׁלִישִׁי בָּעוֹקֶץ וּבָרֶגֶל הָעוֹקֶץ בִּימִינוֹ וְהָאַלְיָה מְדוּלְדֶּלֶת בֵּין אֶצְבְּעוֹתָיו וְאֶצְבַּע הַכָּבֵד וּשְׁתֵּי כְּלָיוֹת עִמּוֹ הָרֶגֶל שֶׁל שְׂמֹאל בִּשְׂמֹאלוֹ וּבֵית עוֹרָן לַחוּץ הָרְבִיעִי בֶּחָזֶה וּבַגֵּרָה הֶחָזֶה בִּימִינוֹ וְהַגֵּרָה בִּשְׂמֹאלוֹ וְצַלְעוֹתָיו בֵּין שְׁנֵי אֶצְבְּעוֹתָיו הַחֲמִישִׁי בִּשְׁתֵּי דְּפָנוֹת שֶׁל יָמִין בִּימִינוֹ וְשֶׁל שְׂמֹאל בִּשְׂמֹאלוֹ וּבֵית עוֹרָן לַחוּץ הַשִּׁשִּׁי בַּקְּרָבַיִם הַנְּתוּנִים בְּבָזֵךְ וּכְרָעַיִם עַל גַּבֵּיהֶן מִלְּמַעְלָה

	הַשְּׁבִיעִי בַּסּוֹלֶת הַשְּׁמִינִי בַּחֲבִיתִּים הַתְּשִׁיעִי בַּיַּיִן הָלְכוּ וּנְתָנוּם מֵחֲצִי כֶּבֶשׁ וּלְמַטָּה בְּמַעֲרָבוֹ וּמְלָחוּם וְיָרְדוּ וּבָאוּ לָהֶן לְלִשְׁכַּת הַגָּזִית לִקְרוֹת אֶת שְׁמַע

	גְּמָ' תָּנָא יָד וָרֶגֶל כַּעֲקֵידַת יִצְחָק בֶּן אַבְרָהָם

	לֹא הָיוּ כּוֹפְתִין אֶת הַטָּלֶה מַאי טַעְמָא רַב הוּנָא וְרַב חִסְדָּא חַד אָמַר מִשּׁוּם בִּזְיוֹן קֳדָשִׁים וְחַד אָמַר מִשּׁוּם דִּמְהַלֵּךְ בְּחוּקֵּי הָעַמִּים

	מַאי בֵּינַיְיהוּ אִיכָּא בֵינַיְיהוּ דְּכַפְתֵיהּ בְּשִׁירָאֵי אִי נָמֵי בְּהוּצָא דְּדַהֲבָא

	תְּנַן הָתָם שְׁלֹשׁ עֶשְׂרֵה שׁוּלְחָנוֹת הָיוּ בַּמִּקְדָּשׁ שְׁמוֹנָה שֶׁל שַׁיִשׁ בְּבֵית הַמִּטְבָּחַיִים שֶׁעֲלֵיהֶם מְדִיחִין אֶת הַקְּרָבַיִם

	שְׁנַיִם בַּמַּעֲרָב(ה) שֶׁל כֶּבֶשׁ אֶחָד שֶׁל שַׁיִשׁ וְאֶחָד שֶׁל כֶּסֶף עַל שֶׁל שַׁיִשׁ נוֹתְנִין אֶת הָאֵבָרִים וְעַל שֶׁל כֶּסֶף כְּלֵי שָׁרֵת

	וּבָאוּלָם שְׁנַיִם מִבִּפְנִים עַל פֶּתַח הַבַּיִת אֶחָד שֶׁל כֶּסֶף וְאֶחָד שֶׁל זָהָב עַל שֶׁל כֶּסֶף נוֹתְנִין לֶחֶם הַפָּנִים בִּכְנִיסָתוֹ וְעַל שֶׁל זָהָב בִּיצִיאָתוֹ

	שֶׁמַּעֲלִין בַּקּוֹדֶשׁ וְלֹא מוֹרִידִין וְאֶחָד שֶׁל זָהָב בִּפְנִים שֶׁעָלָיו לֶחֶם הַפָּנִים תָּמִיד

	מִכְּדֵי אֵין עֲנִיּוּת בִּמְקוֹם עֲשִׁירוּת אַמַּאי עָבְדִי דְּשַׁיִשׁ נַיעְבְּדוּ דְּכֶסֶף נַיעְבְּדוּ דְּזָהָב אָמַר רַב חִינָּנָא בְּשֵׁם רַבִּי אַסִּי וְרַבִּי אַסִּי בְּשֵׁם רַבִּי שְׁמוּאֵל בַּר רַב יִצְחָק מִפְּנֵי שֶׁהוּא מַרְתִּיחַ

	שֶׁל שַׁחַר הָיָה נִשְׁחָט עַל קֶרֶן צְפוֹנִית מַעֲרָבִית מְנָא הָנֵי מִילֵּי אָמַר רַב חִסְדָּא דְּאָמַר קְרָא שְׁנַיִם לַיּוֹם כְּנֶגֶד הַיּוֹם

	תַּנְיָא נָמֵי הָכִי שְׁנַיִם לַיּוֹם כְּנֶגֶד הַיּוֹם אַתָּה אוֹמֵר נֶגֶד הַיּוֹם אוֹ אֵינוֹ אֶלָּא חוֹבַת הַיּוֹם כְּשֶׁהוּא אוֹמֵר אֶת הַכֶּבֶשׂ אֶחָד תַּעֲשֶׂה בַבֹּקֶר וְאֵת הַכֶּבֶשׂ הַשֵּׁנִי תַּעֲשֶׂה בֵּין הָעַרְבָּיִם הֲרֵי חוֹבַת הַיּוֹם אָמוּר הָא מָה אֲנִי מְקַיֵּים שְׁנַיִם לַיּוֹם נֶגֶד הַיּוֹם

	הָא כֵיצַד תָּמִיד שֶׁל שַׁחַר הָיָה נִשְׁחָט עַל קֶרֶן צְפוֹנִית מַעֲרָבִית עַל טַבַּעַת שְׁנִיָּה וְשֶׁל בֵּין הָעַרְבַּיִם הָיָה נִשְׁחָט עַל קֶרֶן צְפוֹנִית מִזְרָחִית עַל טַבַּעַת שְׁנִיָּה

	עֲשָׂרָה דְּבָרִים שָׁאַל אֲלֶכְּסַנְדְּרוֹס מוֹקְדוֹן אֶת זִקְנֵי הַנֶּגֶב אָמַר לָהֶן




רש"י




	הראשון בראש וברגל כיצד הראש בימינו. שהראש קודם לכל האברים דכתיב (ויקרא א) ונתח אותה לנתחיה את ראפו ואת פדרו הילכך הראש בימינו: וחוטמו כנגד זרועו. חוטם הבהמה פונה נגד זרועו ואז קרניו בין אצבעותיו. גב הראש על גב פיסת ידו ובית שחיטה פונה למעלה: והפדר נתון עליה. לכסות מקום השחיטה וזהו כבוד של מעלה: רגל של ימין בשמאלו ובית עורו לחוץ. מקום שמשם הופשט העור היה כלפי חוץ אל העם ומקום החתך כלפי המוליך והכי שפיר למעבד כדי שלא יראה החתך ומפרש ביומא (דף כה:) מ''ט סליקא לרגל בהדי רישא דאיכא למ''ד התם דרך ניתוחו היה קרב הראש והרגל וב' ידים ושני דפנות החזה והגרה והעוקץ והרגל ואיכא למ''ד דרך עילויא דשומנא היה קרב פי' כדרך שהאברים שמנים זה מזה הם קריבים הראש והרגל ושני דפנות החזה והגרה ושני ידים והעוקץ והרגל ובין למ''ד דרך עילויא ובין למ''ד דרך נתוחו אין זה סדר שהרגל קרב עם הראש שהרי בניתוח שני ידים קודמין ומפרש התם מאי טעמא רגל סליק בהדי רישא הו. אפ כבר פירשתי שהוא קודם וגזירת הכתוב היא ומה טעם רגל עמו משום דרישא נפישי ביה עצמות סלקא רגל בהדיה שהוא כולו בשר והכי שפיר למעלה שתהא בהקטרה עצמות ובשר ואין בשום אבר כ''כ בשר עמו כרגל: השני בב' ידים. האי תנא אזיל בתר איברא דבישרא כלומר בתר גדול האברים שהאברים גדולים זה מזה הם קודמים הילכך ב' ידים קודמים שהן גדולות מהעוקץ והרגל: של ימין בימינו ושל שמאל בשמאלו. דרך חשיבותן מוליכין אותן למזבח ובית עורה של כל אחד ואחד לחוץ: הג' בעוקץ וברגל השמאלי העוקץ בימינו והאליה מדולדלת בין אצבעותיו. היא דבוקה בעוקץ והולכת בין האצבעות וגם אצבע הכבד דבוק בעוקץ וגם הצלעות דבוקות בעוקץ אצבע הכבד וב' הכליות עמו הרגל של שמאל כו': הרביעי בחזה ובגרה. ובצואר החזה בימינו שהוא חשוב יותר והגרה בשמאלו וצלעותיה בין אצבעותיו והאי דלא פירש ובית עורה לחוץ היינו טעמא דשני צלעותיו מונחין בין אצבעותיו א''כ הוי בית עורה לחוץ אבל גבי דפנות לא פירש לך כלום והיה יכול לישא דפנות על פס ידו לכך פירש בית עורה לחוץ: החמישי בב' דפנות של ימין כו'. ובית עורן לחוץ: הששי בקרבים הנתונין בבזך. כף מתרגם בזך ולפי שאין מחוברין יחד צריך ליתנן בכלי וכרעים על גביהם מלמעלה: השביעי בסלת. שלאחר הקטרת אברי תמיד מקטירין מנחתו דהיינו סלת: חביתי כ''ג. דאמר ביומא (דף לד.) עולה ומנחה שם מנחה ואפילו חביתין: הט' ביין. נסכים רביעית ההין כל אלו קרבים עם האברים דאין מקריבין עולה בלא מנחה ונסכים וחביתים אף על פי שקריבין בעבור כהן גדול הואיל ומן הפסוק הם קודמין לנסכי תמיד (צריך לנו שאר האברים): הלכו ונתנום מחצי כבש ולמטה. ולא מחצי כבש ולמעלה שלאחר הקטרת הקטורת חוזרין ומוליכין אותן למזבח ואם היו קריבים למזבח לא תראה הולכה הילכך צריך להניחן מחצי כבש ולמטה שלאחר כך לכשיחזירו ויוליכו או הם או אחרים תראה הולכה חשובה והכי יפה לעשות שאם קרובים למזבח נראה כמוקטרים ועוד דפעמים שיקטירם קודם הקטורת הואיל וקרובים הם כל כך למזבח: במערבו. של כבש ולא במזרחו שהרי בלכתם למזבח להוליך אברים למזבח ולדרום במערכה דרך מזרחית של כבש שהרי כבש לאמצע המזבח ומכאן ומכאן תופס המזבח ת' אמות לכל צד לאחר שכלה הכבש שהרי הכבש ט''ז והמזבח ל''ב נמצא ח' אמות לכל צד ומקום המערכה במזרח המזבח אצל מזרחו של כבש ורחב המערכה אינו תופס עד חצי המזבח שהרי התפוח באמצע המזבח נמצא אתה אומר הליכתו למזבח לזרוק האבדים למערכה לכך נותנים האבדים במערבו של כבש לפנות מקום הליכתו: ומלחום. דכתיב על כל קרבנך תקריב מלח: ובאו ללשכת הגזית לקרות את שמע. ולאחר ק''ש יקטירו את הקטורת והכי נכון הדבר שיתפללו קודם שיקטירו שום הקטר ויעל קרבנם לריח ניחוח: גמ' תנא יד ורגל. יחד כעקידת יצחק כו': חד אמר משום בזיון קדשים וחד אמר מפני שהוא מהלך בחוקי העמים. כשמקריבין זבת לעבודת כוכבים הן כופתין אותו כך ארבעה רגלים יחד: ומאי בינייהו. בין למר ובין למר אסור לעשות: איכא בינייהו דכפתיה בשיראי. במילת משום בזיון קדשים ליכא משום חוקי העמים איכא: עשר שולחנות היו במקדש. בעזרה ב' שולחנות שהיו באולם לא חשיב הכא בהדי עשר אלא אותם שהיו בעזרה: ח' של שיש בבית המטבחיים. אצל הטבעות בצפון שעליהם מדיחין את הקרביים וב' במערב הכבש וב באולם מבפנים אצל פתח ההיכל אחד של כסף וא' של זהב: בכניסתו. כשמגיעין לפתח מניחין אותם עליו ועומדין בו לפוש: ועל של זהב ביציאתו. ושם היה מונח עד שיקטירו הבזיכין כך מפרש במנחות בפרק שתי הלחם (דף צט:): שמעלין בקדש ולא מורידין. כגון בכניסתם מניחין על של כסף וכשמגיע בהיכל ח] על של משה שהיה מצופה זהב הרי עלייה ולא מורידין לפיכך ביציאתו מניחו על כלי של זהב ועשר שולחנות היו עדיין בהיכל שעשה שלמה והא דלא חשבינהו הכא דלא חשיב אלא אותן שמניחים עליהם ובאותן של שלמה לא היו מסדרים כדאמרינן במנחות פרק שתי הלחם (דף צט.) עשר שולחנות עשה שלמה ולא היו מסדרים אלא על של משה כו': מפני שמרתיח. את הלחם ומחממו וממהר להתעפש: שנים ליום נגד היום. נגד השמש או אינו אלא חובת היום כלומר כל יום ויום תקריבו שנים כשהוא אומר וכו': כיצד תמיד של שחר היה נשחט על קרן צפונית מערבית על טבעת שניה. כדפרישית במתניתין כזה:




תוספות




	אין פירוש לקטע זה




רבינו גרשום

לא היו כופתין את הטלה. אלא מעקדין אותו יד ורגל בלבד:



משום בזיון קדשים. שלא יכפתוהו כולו כדרך שעושין בחולין:



שהוא מהלך בחוקי המינין. שהן היו מצוין לכופתו כולו:



דכפתיה בשיראי או בהוצא דדהבא וכפתיה כולו. למ"ד משום בזיון ליכא למ"ד משום חוקי מינין איכא:



נותנים לחם הפנים בכניסתו. עד שיסדרו כל אחד ואחד כתיקנו על השלחן הפנים עם הסניפין שלו והבזיכין:



ועל של זהב ביציאתו. כשהיו מוציאין אותו בשבת האחרת לחלקו בין הכהנים מניחין אותו שם עד שיתחלק כולו:



מפני שהוא מרתיח אותו של כסף וזהב מחמת החמה ומחמם את האברים ומפסידן:



על קרן צפונית מערבית. שכך דינו לישחט בצפון:



על טבעת שניה. היינו מעט משוך למערב משום דבעי נגד היום כדאמרי' בגמ':



וכן של בין הערבים היה נשחט כו'. שנים ליום נגד היום נגד זריחת עמוד השמש:





פירוש הרא"ש

עד שמגיע לשתי צלעות. אותן שנשארו עם הגרה:



ב' צלעות. דבוקות מלמעלה אותן הנשארים עם העוקץ:



והיא היתה גדולה. לפי שהשדרה עמה:



בא לו לעוקץ. הוא סוף השדרה הסמוך לאליה:



נטל את הרגל השמאלית. הנשאר לבדו כשהבהמה היתה תלויה בו:



וחרטומו. פיו:



והפדר נתון עליה. לכסות את הדם:



בשמאלו. משום דהולכת אברים למזבח הוה עבודה דלא מעכב כפרה לכך אין צריכה ימין ולכך מוליך ב' אברים בשתי ידיו ונושא האבר החשוב בימין וא' בשמאל:



ובית עורה לחוץ. מקום הסמוך לעור הוא לצד החוץ כלפי מעלה ומקום החתך על פס ידו:



בבזך. קערה כף תרגומו בזיכא:



וכרעים ע"ג. דכתיב והקרב והכרעים ירחץ במים והקטיר המזבחה:



מחצי כבש ולמטה. אבל לא מחציו ולמעלה פן יטעה ויבא להקטירם קודם שילכו ללשכת הגזית לקרוא ק"ש ולהתפלל. א"נ הרחיקם מן המזבח כדי שתהא העלתם למזבח חשובה בעיניהן דאיכא מ"ד דצריכין פייס. והא דאמרינן בפרק החליל [דף נד:] בחלבי תמיד שמולחם במזרחו של כבש מחציו של כבש ולמטה ובשל מוספין במערב לפי שבשבת (גם) יש מוסף והוא עיקר חובת היום היו מסדרין המוסף במערב כלפי שכינה והתמיד במזרח:



ומלחום. כדכתיב על כל קרבנך תקריב מלח:



לקרוא את שמע. ולהתפלל רצה קודם הקטרה שיהא קרבן ריח ניחוח:



גמ' משום בזיון קדשים. שכן דרך נושאי טלאים למכור:



בחוקי [העמים]. שכן דרכם לקשור כשמקריבין:



א"ב דכפתי' בשיראי או בהוצא דדהבא. בחוטין של זהב משום בזיון קדשים ליכא משום חוקי צדוקי ובייתוס איכא:



תנן התם במס' שקלים [פ"ו מ"ד] ואגב דאמר לעיל משום דכפתי' בהוצא דדהבא ליכא משום בזיון קדשים פריך דליעבד שלחנות של זהב. אר"י מתניתין דשקלים שמדיחין הקרבים הא דאמרינן שמדיחין הקרבים בלשכת המדיחין היינו הכרס:



נותנין האברים. של קרבן יחיד אבל תמידין ומוספין הכהנים הזוכים באברים מקבלין אותן מיד המנתח ומוליכין אותן לכבש ומניחין אותן מחצי כבש ולמטה אבל קרבן יחיד פעמים שכהן אחד מקריב עולה לבדו ומניח את האברים על השולחן עד שמעלין זה אח"ז:



ועל של כסף כלי שרת. אותן צ"ג כלים שהוציאו מלשכת הכלים:



על של כסף נותנין לחם הפנים. בכניסתן כשהיו אופין אותן מע"ש היו נותנין אותן על השולחן עד למחר עד שיסדרו אותן על השולחן בהיכל ולמ"ד אפייתן דוחה שבת אחר אפייתן מסדרין אותן על השולחן עד שמגיע זמן סידורן:



מעלין בקדש ולא מורידין. בפרק שתי לחם [דף צט.] דרש לה מקרא. וכיון שסולקהו משולחן של זהב לא יורידהו לתת לשולחן של כסף:



מפני שמרתיח ומחמם את הבשר ומתקלקל. ובירושלמי פריך והלא לא היה מסריח בשר קודש מעולם ומשני אין מזכירין מעשה נסים כלומר אניסא לא סמכינן:



כנגד היום. במקום שיאיר היום:



עשרה דברים. משום דאיירי בשמש קבעה לה גם זו:





הגהות יעב"ץ

בגמ' ובית עור לחוץ כצ"ל:


שם משום דמהלך בחוקי העמים. נ"ב צ"ע א"כ מ"ט לא קפדינן עלה גם בחולין והא לא שמעינן ולא אשתמיט תנא לאשמועינן כה"ג בחולין נמי. דילמא היינו נמי טעמא דמ"ד משום בזיון. דאי משום ח"ה מאי אריא קדשים. מיהו מ"ד משום ח"ה. י"ל דסבר דלא עבדי הכי העמים אלא בזבח לעבודת כוכבים. וליכא קפידא לדידן אלא דכוותה בקדשים:


שם שלשה עשר שולחנות כצ"ל:


בסה"ע אמר להם כצ"ל:


במפרש ד"ה והפדר וכו' מ"ט סליקא רגל בהדי כצ"ל:


ד"ה החמישי וכו' בית עורם לחוץ כצ"ל:


ד"ה הלכו וכו' דפעמים שיקטירום קודם הקטורת וכו' ולדרום המערכה וכו' שהרי כבש באמצע המזבח כצ"ל:


שם בציור למעלה מן הציור צ"ל מערב ותי' מערכה שבציור שלפנינו נמחק וצ"ל אצל הכבש ולמטה צ"ל על הציור מזרח:


ד"ה שמעלין וכו' כגון בכניסתו וכו' על של זהב שהי' של זהב כצ"ל:





באר שבע

הראשון בראש וברגל כו'. בפרק ב' דיומא נמי תנן כסדר הזה ממש אבל לא חשיב התם במשנה פדר בהדי ראש ואפשר לומר כיון דאי אפשר להקטיר הראש בלא פדר כדאיתא בחולין בפרק השוחט פדר קמא דכתב רחמנא למה לי מיבעי ליה לכדתניא כיצד הוא עושה חופה את הפדר על בית השחיטה ומעלהו וזהו דרך כבוד של מעלה כו' הלכך בכלל הראש הוא. אך קשה למאי צריך התם למילף מפדר אחרינא דכתב רחמנא דראש קרב ברישא דהא מפדר קמא דדרשינן מיניה שחופהו על בית השחיטה ידעינן דראש קודם לכל האיברים ותרצו התוספות דאי לא כתיב אלא חד ראש לא הוה דרשינן מיניה שכבר הותז אלא הוה דרשינן שקודם לכל האברים אבל השתא מיתורא דכתיב ראש שני אשמעינן דשחיטה מן הצואר ועי"ל דסד"א חופה הפדר על בית השחיטה עד שמעלה לראשו של מזבח ואז מסיר הפדר ומניחו ומקטיר הראש בפני עצמו והפדר מקטיר עם הקרבים:



הרגל של ימין בשמאלו. וא"ת הא אמרינן בפ"ק דזבחים דלכל מילי הולכה לא נפקא מכלל קבלה וקבלה פסולה בשמאל. וי"ל דהתם מיירי דוקא בהולכת דם דמעכבא כפרה לאפוקי הולכת אברים דלא מעכבא כפרה שאין כפרה אלא בדם ומיהו ביומא פרק הוציאו לו פשט רב ששת דאפילו הולכת דם כשרה בשמאל מדתנן נטל את המחתה בימינו ואת הכף בשמאלו ופריך התם הגמרא וניפשוט להו מהא דתנן הרגל של ימין בשמאלו ובית עורן לחוץ ומשני אי מהתם הוה אמינא הני מילי הולכה דלא מעכבא כפרה אבל הולכה דמעכבא כפרה לא קא משמע לן:



מחצי כבש ולמטה במערבו. וא"ת הלא תנן בסוף מסכת שקלים ומייתי לה בפרק החליל אברי התמיד ניתנין מחצי כבש ולמטה במזרח כו'. ויש לומר דהתם איירי דוקא בשבתות ויו"ט והכא איירי בימות החול דכשיש מוסף נותנין אברי תמיד במזרח בכבש ושל מוספין במערב:



וירדו ובאו להם ללשכת הגזית לקרות את שמע. תימה אמאי לא היו קוראין את שמע בעזרה עצמה דקדיש טפי. ושמא י"ל משום שהיו מפייסין הפייס השלישי חדשים לקטורת תיכף אחר התפלה בלי שהיה כדי להתכיף ההקטרה לתפלה כדדריש בפרק שני דמגלה ושמחתים בבית תפלתי עולותיהם וזבחיהם לרצון על מזבחי וגו' שכיון שבאת התפלה באה עבודה ובעזרה עצמה אי אפשר לפייס מהטעמים שפירשתי לעיל בפ"ב הילכך קראו את שמע והתפללו בלשכת הגזית כדי שיהו יכולין להקטיר תכף אחר התפלה כן נראה לי:



חד אמר משום בזיון קדשים. פי' הראב"ד ז"ל בהשגותיו בפ"א מהלכות תמידין ומוספין משום בזיון קדשים היינו שמא יצטער בכפייתו ויפרכס עד שיטיל מום באחד מאבריו. ואני שמעתי ולא אבין היאך אפשר לפרש כן דהא הגמרא פריך הכא מאי בינייהו ומשני איכא בינייהו דכפתי' בשיראי כו' כלומר משום בזיון קדשים ליכא משום חוקי המינים איכא ולפי' הראב"ד מה לי דכפתי' בשיראי הא אכתי איכא בזיון קדשים דזה אין סברא לומר שלא יצטער בכפייתו בשביל דכפתיה בשיראי או בהוצא דדהבא ועוד דלשון בזיון קדשים לא משמע הכי בכולי גמרא וכתב עוד הראב"ד ז"ל התם חוקי האפיקורסים לא ידעתי מהו ותמיה אני למה עשה עצמו לאינו יודע בדבר פשוט כשמקריבים זבח לע"א היו כופתין אותו ד' רגלים יחד והיינו דקאמר חוקי האפיקורוסים כדאמרינן בפרק ב' דחולין ובשוק לא יעשה כן שלא יחקה את המינין וזה ברור:



ובאולם שנים מבחוץ על פתח הר הבית אחד של כסף כו'. עיינתי במשנה עצמה במנחות פרק שתי הלחם ובמסכת שקלים ומצאתי כתוב אחד של שיש וכתבו התוספות שכן מוכח התם בגמרא ירושלמי דקאמר י"ג שלחנות וכו' תנא של כסף היו רבי יוסי בשם רבי שמואל בר רב יצחק רבי חנניה מטי בה משמיה דרבי יוחנן לית כאן של כסף מפני שהוא מרתיח לא כדין קתני זה אחד מן הנסים שהיו במקדש שכשם שהיו מניחים אותו אם כך היו מוציאין אותו חם שנאמר לשום לחם חם ביום הלקחו ריב"ל אמר אין מזכירין מעשה נסים משמע דכולי סוגיא אשלחנות של אולם קיימא דמיוחדים ללחם ולא אשלחנות דבית המטבחיים ובמערבו של כבש דמיוחדים לאברים. ואין לדחות דרוצה לומר דכי היכי דאיכא נס אלחם ה"נ מאברים דא"כ הוה ליה לאתויי מתניתין דמסכת אבות ולא הסריח בשר הקדש מעולם ומיהו בפרק שתי הלחם מייתי ברייתא דכתוב שם כמו הכא אחד של כסף ופרש"י התם והאי דקרי הכא כסף ובמתניתין שיש משום דשיש לבן ככסף והתוספות פי' בשם רש"י דפלוגתא דתנאי היא דהמשנה ס"ל שיש והברייתא ס"ל כסף והא דפריך הכא מכדי אין עניות במקום עשירות אמאי עבדי דשיש ניעבדו דכסף אכולהו פריך ור' שמואל בר רב יצחק דמשני מפני שהוא מרתיח לטעמיה אזיל דחייש להכי בירושלמי דמסכת שקלים שהבאתי:



שמעלין בקדש ולא מורידין. וא"ת הא תנן בפרק לולב וערבה ניסוך המים כיצד צלוחית של זהב מחזקת ג' לוגין היה ממלא מן השילוח שני ספלים של כסף היו שם כו' היאך היו מנסכין בספלים של כסף אחר שהיו ממלאים צלוחית של זהב הלא מעלין בקדש ואין מורידין. כבר תירצו שם התוספות דספלים היו קבועים בסיד ולא כלים נינהו דנחשבין כגופו של מזבח והרי הם כלבונה שהיתה בבזיכין של זהב שהיו מקטירין על המזבח:



הא מה אני מקיים שנים ליום כנגד היום. וא"ת אכתי שנים למה לי אפילו אי לא כתיב אלא כבשים בני שנה תמימים ליום עולה תמיד הוה דרשינן כבשים דהיינו שנים ליום כנגד היום כבר תירצו התוספות בפ' שני שעירי אי לא כתיב שנים הוה דרשינן ליום אקרא דבתריה ליום עולה תמיד את הכבש אחד תעשה בבקר כלומר כבש של בקר יש לשחוט כנגד היום ותו לא מדלא כתיב עולת תמידין הוה אמינא רק עולת תמיד אחד ליום כנגד היום להכי אצטריך למכתב שנים ליום דתרוייהו כנגד היום:



כנגד היום. והטעם שהיה נשחט כנגד היום כלומר הפך מקום זריחת השמש מפני שאז היו אומות העולם עובדים לשמש:



הא כיצד תמיד של שחר היה נשחט על קרן צפונית מערבית כו'. תמיה אני טובא על המפרש שלא הרגיש על מה ששנינו בספרי להיפך וז"ל מכאן אמרו של שחר היה נשחט על קרן צפונית מזרחית ונתון על טבעת שניה ושל בין הערבים היה נשחט על קרן מערבית צפונית ונתון על טבעת שניה כו' ואע"ג דבספרי שבידי כתוב ושל בין הערבים היה נשחט על קרן מערבית דרומית מ"מ כתבתי צפונית במקום דרומית מפני שאין ספק דמלת דרומית ט"ס הוא מפני שבית השחיטה של קדשי קדשים היה בצפון כדכתיב ושחט את העולה על ירך המזבח צפונה וממנה למדו כל שאר קדשי קדשים ולפיכך אי אפשר שום תמיד נשחט בלא צפונית וצריך לומר שזאת הברייתא דספרי שהבאתי חולקת עם המשנה שלנו וסוברת שמה שאמרו כנגד יום ר"ל כפי הלוך השמש ובצדו בעת ההיא שכשהשמש לצד מזרח תהיה שחיטתו לצד מזרח וכשהשמש לצד מערב תהיה שחיטתו לצד מערב ולכן בשחר שהשמש אז במזרח של שחר נשחט בקרן מזרחית צפונית כפי מצב השמש בעת ההיא ושל בין הערבים שהשמש אז במערב היה נשחט בקרן מערבית צפונית ופירוש מערבית צפונית בערך אל בית המטבחים לא בערך אל המזבח כי בית המטבחים של קדשי קדשים בצפון המזבח היה כדכתיב ושחט אותו על ירך המזבח צפונה:



על טבעת שניה. ביומא פרק ב' שעירי מייתי הך ברייתא ופרש"י וטעמא דטבעת שניה לא ידענא. ואני שמעתי כדי שתהא הראשונה מסייעתו להאחז בה רגלי הבהמה שלא תהפך והתוספות פירשו דמן הדין היה לו לשחוט על טבעת ראשונה אלא לא רצו להקריבו כולי האי למזבח בלי הפסק גזירה שמא יטיל גללים. והמפרש כתב טעם אחר דאם היה שוחט על טבעת ראשונה א"כ היה המזבח מעכב אור השמש לבא על ידו של שוחט שהרי המזבח גבוה עשר אמות וטבעת ראשונה אינו רחוק מן המזבח אלא חמש אמות לכן שחטו על טבעת שניה שהיא מתרחקת מן המזבח כדי שיוכל לראות דרך עליו השמש וכן כתב הסמ"ג והר"ז הלוי ז"ל כתב בספר המאור וז"ל שמעתי טעמו של דבר שהיה נשחט על טבעת שניה ולא על טבעת ראשונה לפי שהיה נשחט כנגד ליום ותניא מעולם לא יצאה חמה מקרן מזרחית צפונית ולא שקעה בקרן מערבית צפונית וכשם שהחמה מופלגת בזריחתה ובשקיעתה בתקופת תמוז מן הקרנות של צפון העולם כך היה התמיד מופלג בשחיטתו מן הקרנות של צפון המזבח ע"כ וזה נ"ל ברור:



ועוד פרש"י על קרן מערבית צפונית של מזבח שהשמש באה מן המזרח לפיכך מושכו השוחט לצד מערב להרחיקו מן כותל המזרח בכל יכולת מפני שהכתלים גבוהים והחמה שחרית בשיפולו של רקיע וצל הכותל עומד כנגדה וצפונית משום דקדשי קדשים שחיטתן על ירך המזבח צפונה ושם היה בית המטבחים והטבעות קבועות ברצפה לתת ראש הבהמה לתוכן והן כ"ד כמנין המשמרות ומקומן כ"ד אמות על כ"ד אמות קבועות בששה סדרין על טבעת שניה לא בטבעת שאצל המזבח אלא בשניה לה המשוכה לצד צפון ופני השוחט וצואר הבהמה באלכסון לצד מזרחית צפונית שמשם השמש באה שחרית:





שערי תורת בבל

(לא רע"ב משנה) הרגל של ימין בשמאלו ובית עורו לחוץ.—לפי פי' המפרש כאן, שהוא כפירש"י בזבחים (כד ב) ויומא (מח ב), עניינו שתופס את הרגל כמו נגר, דהיינו מקום החתך של הרגל מן הגוף יהיה כנגד לבו, והראש השני שנחתכה ממנו הכרע יהיה כנגד הדרום (שהרי הוא הולך מצפון לדרום כנגד מערבו של מזבח), והמקום שממנו נפשט העור יהיה לצדדיו, דהיינו כנגד האולם והמזבח. ולפ"ז מה ששנינו ג"כ בדפנות "ובית עורן לחוץ" עניינו, שמקום הדופן הפנימי יהיה כנגד לבו, ומקום החיצון שנפשט ממנו העור לחוץ, דהיינו לדרום בעת שהוא הולך מצפון לדרום במערב המזבח; וכעין זה כתוב בפי' הראב"ד: "מקום החתך היה הופך לבין ב' אצילי ידיו ובית עורו לחוץ". אבל הרמב"ם בפיה"מ כאן כתב: "ובית עורו המקום שמפשיטין ממנו העור יהיה סמוך לראשי האצבעות"*ועי' רע"ב שכתב "והוא סמוך לראשי האצבעות", נראה שט"ס הוא, וצ"ל: יהיה (במקום "והוא").. וביאור דבריו לדעתנו הוא, שבתוך פס ידו ישים הצד התחתון של הרגל, שמשם נחתכה הכרע, והוא מכסה את החתך בפס ידו, וצד העליון של הרגל, שנחתכה מן הגוף, יתן לצד המזבח, וכשהוא הולך מצפון לדרום ומחזיק את הרגל בפס ידו וראשו השני לצד המזבח - יהיה המקום שנפשט העור ממנו חציו כנגד לבו וחציו לדרום; וכשמוליך את הדפנות - יהיה מקום הדופן הפנימי לצד המזבח, ומקום החיצון שנפשט ממנו העור יהיה כנגד האולם*וכעין זה פירש הרמב"ם זה ששנינו בזבחים (סד ב): "נטל את הראש והקיף בית מליקתו למזבח", ודלא כפירש"י שם, וכמו שכתבנו שם (ע"ש).. ובפי' הרא"ש כאן כתב: "מקום הסמוך לעור הוא לצד חוץ כלפי מעלה ומקום החתך על פס ידו".


(שם פירוש) ד"ה רגל של ימין וכו' דרך ניתוחו היה קרב וכו' וב' ידים וב' דפנות וכו'.—עי' יומא שם, שלפנינו הנוסח "וב' ידים החזה והגרה וב' דפנות והעוקץ והרגל", וכן יש להגיה במפרש כאן.


(שם) ואיכא למ"ד דרך עילויא דשומנא וכו' הראש והרגל וב' דפנות וכו'.—אולי כן היתה הגירסא לפני המפרש שם, וכן נראה בפי' ר"ח שם; אבל בפי' רש"י שם סדר אחר, ועי' שם שכתב "הכי גרסינן", ומבואר שלפניו היתה גירסא אחרת, ועי' בתוס' ישנים שם עוד נוסח אחר.

